ԵՐԵՎԱՆ, 8 ՆՈՅԵՄԲԵՐԻ, ԱՐՄԵՆՊՐԵՍ: Երևանի Մխիթար Հերացու անվան պետական բժշկական համալսարանի ընդհանուր բժշկության և ստոմատոլոգիական ֆակուլտետները նոր դեկաններ ունեն: «Արմենպրես»-ին ԵՊԲՀ-ից տեղեկացրին, որ գիտական խորհրդի նիստում հայտարարված մրցույթի արդյունքներով՝ ընդհանուր բժշկության ֆակուլտետից ընտրվել է ֆակուլտետի դեկանի պարտականությունները կատարող, ԵՊԲՀ ուսումնամեթոդական վարչության պետ, նորմալ անատոմիայի ամբիոնի վարիչ, դոցենտ Կարինե Բարոյանը, իսկ ստոմատոլոգիական ֆակուլտետից՝ ֆակուլտետի դեկանի պաշտոնակատար, թերապևտիկ ստոմատոլոգիայի ամբիոնի վարիչ, դոցենտ Լազար Եսայանը: